Kui sa istud, loed seda postitust ja enda jaoks juhtumisi midagi kasulikku siit leiad, siis sinu peas eksisteerib alati sadu mõtteaineid. On  need siis parasjagu enese pettumised, teised inimesed, seni tegemata tegevused või siis mõned igatsused. Iga see pisike mõte su peas istub praegu tasaselt oma nurgas, ootab, mil sa temale tähelepanu pöörad. Ja kui sa seda ükskord ka teed, siis on see pisike nurgas kükitanud mõte terves sinu peakeses. Nad kõik istuvad nurgas, alati ei pane sa neid tähele, aga nad on alati seal olemas. Sa saad sellest alles siis aru, kui nad sulle kord meelde tulevad. Igaüks neist on sulle natuke erinev, mõnda neist sa ei  taha mõelda, sest nad on pahad. Teised aga panevad su omaette naerma ja rõõmu tundma, nii et silmadesse tuleb see tavatu helk, mida seal tegelikult nii harva näeb.  Mõtted ei ole mitte ühesugused, ka mitte teistsugused, tõttöelda neil polegi kindlat sugu, nad lihtsalt on mitmesugused. Pettumine on sulle ilmselt väga tuttav, sedasi sa reageerid endale, kui sa pole oma soove saavutanud, sedasi sa reageerid teistele inimestele, sest nad käitusid vastupidiselt sinu ootustele. Pettumus, see on sinu  reageerimine kõigele sellele, mis on sulle halb. Tihtipeale on see just valus õppetund, mis sunnib olukorda muutma, et see mitte uuesti ei korduks. Kui seda pisikest mõtet polekski ja sa ei pettuks, siis sul polegi põhjust midagi muuta ja teistmoodi tahta, kõik jääks samamoodi halvaks. Ei ole pettumine mitte paha, see annab just jõudu olla parem.  Kõige plahvatuslikum on viha. Ta istub su peas, pimedas sopis ja nokib närviliselt küüsi, oodates mil sa ta ükskord lahti päästad. Kui sa seda teedki, siis on tal alati  kombeks ennast kohe kasvatada. Mida rohkem ta mõjule pääseb, seda vägevam ta on. Toitub iseendast. Ta on nagu kannibal iseenda kallal, ainult et otsa ei saagi, kasvab hoopis suuremaks. Sellist kurikaela ei tohiks mitte väga mõjule lasta, hoida teda usinalt kontrolli all ja hoolitseda, et tema ka kontrolli alla jääks.  Kõige ägedam aga on ilmselgelt rõõm. Teda sa kohe tahad, sest on tema ju hea. Rõõm on kui puhtselge eluvärskus, mis sind kohe kindlasti hästi tundma paneb. Ta on naer, edu... ja  rahulolu. Selline pisike mõtteke, kes võib ravida haige inimese, luua ilu ja külvata iseennast üha rohkem, kõigile kes ta vastu võtavad. Ainult... tal kipub üks puudus olema, ta nimelt juhtub pahatihti kaotsi minema. Kaob ära ja vahetub siis jällegi pettumisega.  Kergemalt juhul vaid pettumisega, tõsisemal juhul tuleb mängu kurbus, kes on hallsünge vihmapilv, puistab enda ümber pisaraid ja valu. Tema on teistest kõige laastavam. Justkui tuleb ja võtab sinult kõik ilusa, mida elu vaid seni pakkus. Ta on  häbematu röövel, võtab halastamatult sinult kogu jõu ja tahte. Hoidku sa teda kinni palju tahes, kord lased ta nõrkusest nagunii lahti. See on paratamatu.  Hästi omalaadsed on just sellised mõtted, mida sa ise tahad näha juhtumas. Nad meeldivad sulle nii palju, et pea alati ootad sa neid. Kogemus ja tundmus nendest on sulle elu ilu. Kahjuks jäävad mõned inimesed nendest puutumata, elavad oma pikas ootuses, nägemata ainsatki tulemust. Sa mõtle nüüd palun minuga kaasa ja esita omale küsimus, kas sa ka tõesti  oled asjade nimel piisavalt vaeva näinud? Ehk ei leia sa endas piisavalt julgust oma sõnu kasutada. Pole sul jõudu võidelda selle nimel, mida ise niivõrd väga igatsed. Ei leia sa aega tegutsemiseks. Kui sa tõepoolest midagi palju tahad, siis ära oota et miski ise sinu juurde tuleb, sest ega ei tule. Tegutse ise oma tahte nimel... ja ära oota! Loobu sellest, mis sind sul teel takistavad. Jah, tean et on raske loobuda, loobumine polegi kellegi jaoks kerge. Aga tee seda, kõrgemate eesmärkide ja suurema nõudmise  ajel! Mina olen loobunud, loobusin oma suurimast unistusest olla kulturist. Aga tegin seda suuremate ja tähtsamate soovide nimel. Ma ei otsinud enam sellest lohutust, vaid ma loobusin temast kui takistavast tegurist. Ega mul polnud kerge, väga raske oli. Tulin aga toime ja võin nüüd julgusega öelda, et olen nüüd teel oma tõelisema soovidepagasi poole. Ole ka sina! Sest millegi mitte saamine on sageli just millegi parema algus. Olla tugev ja teada mida tahta!    Sander.